# Kina i rummet

1. Hvornår opsendte Kina sine første satellitter?
2. Hvilket stort gennembrud skete der inden for kinesisk rumforskning i oktober 2003?
3. En astronaut hedder i Rusland en kosmonaut. Hvad hedder en astronaut i Kina?
4. Undersøg, hvor mange bemandede rumflyvninger Kina har foretaget, og hvor mange taikonauter, der har deltaget.

*Testmodulet til den kinesiske rumstation Tiangong 1 blev opsendt den 29. september 2011. Ifølge officielle kinesiske kilder skal Tiangong 1 kredse om Jorden i to år, hvorefter modulet skal brænde op i Jordens atmosfære.*

1. Undersøg, hvornår Tiangong 1 blev taget ud af drift.   
   Brændte rumstationen som planlagt op i Jordens atmosfære?

*Kina giver nu alle lande, forskningsinstitutioner og private virksomheder adgang til at gennemføre forsøg på deres rumstation Tiangong 2. Kina har særligt fokus på at få involveret udviklingslandene.*

[*Kilde: Uddannelses og Forskningsministeriet*](https://ufm.dk/forskning-og-innovation/rumomradet/brug-rummet/aktuelt/nyheder/kina-abner-nu-sin-rumstation-for-alle-verdens-lande)

Kina indbyder til et samarbejde i forbindelse med deres egen rumstation, Tiangong.   
Undersøg, hvorfor Kina ikke har deltaget i samarbejdet om Den Internationale Rumstation, ISS.

*Det kinesiske rumprogram er dog meget andet end rumskibe og taikonauter. Kina har programmer inden for stort set alle områder, der handler om at udnytte det store overblik fra rummet.*

1. Giv eksempler på, hvordan Kina i deres rumprogram arbejder med navigation og jordobservation.

*Den 3. januar 2019 kl. 3:26 dansk tid landede den kinesiske rumsonde Chang’e-4 på Månen.*

1. Undersøg, hvorfor denne månelanding er så enestående.   
   Se fx <https://ing.dk/artikel/kinesisk-rover-landet-paa-bagsiden-maanen-223012>

*Kinas rumprogram indeholder planer om at etablere en stationær månebase, hvor udsendte taikonauter og astronauter kan opholde sig i årevis. Derfor har den kinesiske rumfartsorganisation bygget en forsøgsstation Lunar Palace 1 på Jorden, hvor fire personer i mere end et år har opholdt sig for at undersøge, hvordan det er at leve i isolation i længere tid.*<https://www.space.com/40610-china-mock-moon-mission-lunar-palace-1-photos.html>

1. Beskriv nogle resultater fra dette eksperiment, og diskutér, hvilke problemer man vil kunne komme ud for, når man skal bo i en månebase i længere tid?
2. Diskutér, hvorfor Kina satser stort på et ambitiøst rumprogram.